་མདོ་སྤྱིའི་ལས་བྱར་སྐྱོད་སྐབས་ཀྱི་
གནས་ཚུལ་འགའ་ཞིག
ཅིན་ཀྲུང་རྒྱལ་མཚན་ཕུན་ཚོགས།
ཕྲན་རྒྱལ་མཚན་ཕུན་ཚོགས་ནི་དེ་སྔོན་ས་གནས་སྲིད་གཞུང་གི་རྩེ་མགྲོན་་
ཞིག་ཡིན་ཞིང་། སྤྱི་ལོ་ 1917 ལོ་མདོ་སྤྱི་ལྷ་ཀླུའི་ལས་བྱར་བསྐོ་གཞག་བྱས་པ་་་
དང་། 1950 ལོ་མདོ་སྤྱི་གསར་པ་ང་ཕོད་པའི་ལས་བྱར་མུ་མཐུད་སྡོད་དགོས་་
བྱུང་སྟེ་དེ་ལོའི་ཟླ་ 10 པའི་ནང་ཆབ་མདོར་མི་དམངས་བཅིངས་འགྲོལ་དམག་་
དཔུང་འབྱོར་སྐབས་ཀྱང་སྡོད་མུས་ཡིན་པས་དེ་བར་གྱི་རང་ཉིད་ཀྱི་མྱོང་བ་་་་་
དངོས་དང་། མཐོང་ཆོས་རྣམས་མདོ་ཙམ་གླེང་རྒྱུ་ཡིན།
སྤྱི་ལོ་ 1949 ལོ་རྒྱལ་ཡོངས་བཅིངས་འགྲོལ་གཏོང་བའི་དུས་སྐབས་དེར་་་
བོད་ཀྱི་སྲིད་སྐྱོང་སྟག་བྲག་གིས་བཙན་རྒྱལ་རིང་ལུགས་པ་དང་ཁྱི་སྤྱང་ལག་སྦྲེལ་
གྱིས་བོད་དང་མེས་རྒྱལ་ཁ་ཕྲལ་གཏོང་རྒྱུའི་ཐབས་ངན་སྣ་ཚོགས་སྤེལ་ཏེ་དམག་
དོན་ཐད་བོད་དམག་སྔོན་ཡོད་ཐོག་གྲོང་དྲག་དམག་སྒར་བསྐྱར་འཛུགས་ཀྱིས་་
མེས་རྒྱལ་ལ་ཁ་གཏད་ནས་དམག་གྲ་བསྒྲིགས་པ་དང་། ཆབ་སྲིད་ཐོག་ཕོ་ཟད་
མོ་ལ་ཐུག་ཀྱང་འཐབ་རྩོད་བྱ་རྒྱུ་ཡིན་ཞེས་རླུང་འཕྲིན་སོགས་ཀྱི་ཐོག་ནས་སྐད་་
ཅོར་ཚོད་མེད་བརྒྱབ་སྟེ་བོད་བཅིངས་འགྲོལ་གཏོང་རྒྱུར་བཀག་འགོག་བྱས་ནས་
མེས་རྒྱལ་གོང་བུ་གཅིག་གྱུར་ཁ་བྲལ་གཏོང་རྒྱུའི་ངན་སེམས་མཐའ་གཅིག་ཏུ་་་་
བཅངས་ཀྱི་ཡོད་པ་རེད།
1950 ལོར་མདོ་སྤྱི་ལྷ་ཀླུ་ཆབ་མདོར་བཞུགས་སྐབས་ལོ་དེའི་ཟླ་ 3 པར་་་་་
• 96.

བཅིངས་འགྲོལ་དམག་གིས་བོད་བསྐྱོད་གནང་འགོ་ཚུགས་པ་ནས་མདོ་སྤྱི་གསར་
རྙིང་བཀའ་བློན་ལྷ་ང་གཉིས་ཀྱི་དགོངས་ཚུལ་ཇི་ཡོད་དངོས་མཐོང་དུ་གྱུར་པ་ནི་
ཅུན་བཅོ་བརྒྱད་པའི་མི་དམངས་བཅིངས་འགྲོལ་དམག་དཔུང་ཁག་གཅིག་དར་
མདོ་དང་། དཀར་མཛེས། དར་དགོན། སྡེ་དགེ། ཡུན་ནན། ས་ཐམ།
རྒྱལ་ཐང་། ལི་ཐང་ཁུལ་སོགས་ལ་འབྱོར་སྐབས་ལྡན་ཁོག་ཏུ་ཡོད་པའི་བོད་ས་
གནས་སྲིད་གཞུང་གི་གློག་འཕྲིན་གཏོང་བྱེད་དེ་དག་བཅིངས་འགྲོལ་དམག་གིས་
འཕྲོགས་པའི་དུས་སྐབས་དང་བསྟུན་སྐྱེ་མདོའི་རྒྱ་དཔོན་ཞེས་པ་ས་གནས་འགོ་
དཔོན་ཞིག་གིས་སྡེ་པ་གཞུང་ལ་གུང་ཁྲན་ཏང་ལ་ངོ་རྒོལ་བྱ་རྒྱུའི་ཐད་ད་ལྟའི་་་་
གནས་སྐབས་སུ་བཅིངས་འགྲོལ་དམག་ལ་བོད་ཀྱི་ས་མིའི་རྒྱུས་མངའ་མེད་་་་་
....
སྐབས་འདི་དང་བསྟུན་ནས་ཕར་རྒོལ་བྱས་ན་ལེགས་ཚུལ་ཡི་གེ་བཏང་བ་ལྟར་ལྷ་
ས་བཀའ་ཤག་གིས་གཟིམ་ཆུང་ལྷ་མོར་ཟན་བརྟག་ཕུལ་དོན་དགྲ་ངོ་མཐོ་བས་་
གོང་ལོའི་ཟླ་ ༡ ཚེས་ཤར་ལ་ཕར་རྒོལ་བྱས་ན་བཟང་ལུགས་ཕེབས་སྐོར་མདོ་སྤྱི་་
ལྷ་ཀླུར་འབྲེལ་བ་བྱས་ཏེ་ལྷ་ས་ནས་ཆ་དང་དམག་སྒར་ཁོངས་ཀྱི་མེ་སྒྱོགས་སྒྲིག་
ཆས་རང་སྒྲིག་ཁག་ཅིག་ཆབ་མདོར་བཏང་འབྱོར་བྱུང་ཞིང་། རི་བོ་ཆེ་དང་།
ནང་ཆེན་ཕྱོགས་ནས་སྐྱེ་མདོར་བོད་ཟླ་ 7 ནང་ཕར་རྒོལ་བྱེད་ཆེད་སེར་ཚ་ནས་་
རྒྱལ་རྩེ་དམག་སྒར་འགོ་དམག་དང་། རི་ཆེ་རང་ནས་ཇ་དང་འགོ་དམག ཀརྨ་
གཡུལ་རྫོང་ཁུལ་ནས་སྤོ་པ་དང་བྲག་གཡབ་ཡུལ་དམག གདོང་རྫོང་གྲུ་ཁ་ནས་
གཞིས་རྩེ་ག་དང་འགོ་དམག་བཅས་ཀྱིས་གྲ་སྒྲིག་ཟིན་ལུགས་མདོ་སྤྱི་ལྷ་ཀླུས་སྡེ་
པ་གཞུང་ལ་རླུང་འཕྲིན་བརྒྱུད་མོལ་བསྡུར་ཞུས་པར་སྐབས་དེར་ལྷ་ས་བཀའ་་་་
ཤག་གིས་ཕར་རྒོལ་གྱིས་ས་བཟུང་ཐུབ་ན་གང་ལེགས་ཡོང་རྒྱུ་ཡིན་གཤིས། རྒྱུན་
དུ་ས་སྲུང་སོགས་རང་སར་འགལ་རྐྱེན་མི་འབྱུང་བའི་འགན་ལེན་ཐུབ་རྒྱུར་
དགོངས་བཞེས་གང་གཟབ་དགོས་ལུགས་ཀྱི་ཏར་ལན་འབྱོར་བ་རེད།
...
ཡང་་་་་
• 97.

མདོ་སྤྱི་ལྷ་ཀླུའི་དགོངས་ཚུལ་གཞན་ཞིག་སྟེ། མདོ་སྤྱི་གསར་པ་ང་ཕོད་ཕེབས་་
སྐབས་དམག་འཁྲུག་གི་སྐྱོ་མ་གཡོས་ཏེ་རྩིས་འབུལ་ཞུས་པ་ལྟ་བུའི་གཟིགས་་་་་་་
ཕྱོགས་མི་ཡོང་ངམ་སྙམ་པའི་ཐུགས་དོགས་ཡོད་མུར་མདོ་སྤྱི་གསར་པ་ང་ཕོད་་་
ངག་དབང་འཇིགས་མེད་ཆབ་མདོར་ཕེབས་པ་དང་། མདོ་རྙིང་ལྷ་ཀླུ་ལྷ་ས་་་་་
ཕྱོགས་སུ་ཕྱིར་ཐོན་གནང་ཞིང་། སྐབས་དེར་མདོ་སྤྱི་གསར་རྙིང་གཉིས་ཐབས་
ཇུས་འཛིན་སྟངས་ཐད་དགོངས་གཞི་མི་འདྲ་བ་བྱུང་བ་སྟེ། གསར་པ་ང་ཕོད་་
ནས་ཞི་མཐུན་རང་ལ་དགོངས་བཞེས་ཀྱིས་མདོ་སྤྱི་ངོ་ལས་བཀའ་བསྡུར་དང་་་་
འབྲེལ་གྲོས་སྣེ་མཐུད་པར་སྨར་ཁམས་རྒྱུད་རི་ཆེ་བླ་གཉེར་རྩེ་དྲུང་ལས་ཚན་ཡེ་་
ཤེས་དར་རྒྱས་དང་སྤོམ་མདའ་བུ་རབ་དགའ། ལྡན་ཁོག་ཕྱོགས་སུ་ལས་ཚན་་་
གཡུལ་དགའ་བཅས་གཏོང་གནང་མཛད་སོང་།
སྤྱི་ལོ་ 1950 ལོའི་ཟླ་ 9 ཚེས་ 10 བར་ལ་ཆབ་མདོའི་ས་མཚམས་རི་བོ་ཆེ་་་
དང་། ལྡན་ཁོག སྡེ་དགེ་དང་འཇོ་མདའ། སྨར་ཁམས་སོགས་ས་གནས་ཁག་
ལ་བོད་དམག་ཆེད་འཛུགས་ས་སྲུང་ཡོད་མུས་ཐོག ཤོ་སྟར་ལྷོ་གསུམ་དང་། གོ་
འཇོ། བྲག་གཡབ་བཅས་ནས་ཡུལ་དམག་བསྡུ་རུབ་བྱས་ཏེ་མདའ་ཚབ་དྲུང་་་་
རིགས་སེར་སྐྱ་ཆེད་བསྐོས་ཀྱིས་གོང་གསལ་ས་གནས་སོ་སོར་ཁག་བགོས་དཔུང་
སྣོན་དུ་གཏོང་རྒྱུ་སྔོན་གཏན་འཁེལ་ཡོད་པ་ལྟར་བཏང་བ་རེད། དེ་ལོ་ཟླ་ 10
པའི་ཟླ་དཀྱིལ་དུ་བཅིངས་འགྲོལ་དམག་གིས་ཤུགས་ཆེའི་སྒོ་ནས་དཔུང་འཇུག་་
བྱས་པར་བརྟེན་གནས་ཚུལ་ཛ་དྲག་ཇེ་ཆེར་གྱུར་ཅིང་། སྐབས་དེའི་དུས་ཚོད་
ནི་རྣམ་ཀུན་ཆབ་མདོར་ཡོད་པའི་མདོ་སྤྱི་ངོ་ལས་རྣམས་ལོ་ལྟར་སྤྲོ་ཆེན་ཞེས་་་་་
ཉིན་བདུན་ཕྲག་གཅིག་ཙམ་གླིང་གཏོང་བྱེད་པ་དང་འཁེལ་ཞིང་། ཐོག་མར་ས་
མཚམས་ཁག་ནས་སྙན་ཞུ་འབུལ་འབྱོར་སྐབས་སྔར་སྲོལ་ཡི་གེའི་འབེབ་དང་།
ལྟེབ་རྩིགས། རྒྱ་མ། ཐེལ་སྣོན་སོགས་གང་སར་སྲོལ་རྒྱུན་གཏན་འབེབས་རྒྱས་
• 98.

དཔྱད་ལྟར་བྱེད་ཀྱང་། གནས་ཚུལ་དེ་བས་ཛ་དྲག་ཇེ་ཆེར་གྱུར་སྟབས་སྙན་་་་་
ཞུའི་ཡི་གེ་སྤྱིར་བཏང་ནང་ཚགས་འདྲ་མཉམ་ནང་བཞིན་བྲིས་ཏེ་རྟ་ལ་ཨེར་ཁ་་
ཡང་འདོགས་ལོང་མེད་པར་རྟ་ཤད་གནས་སྙན་གཅིག་མཇུག་གཉིས་མཐུད་དུ་་
འབྱོར་ཞིང་། གོང་ཟླའི་ཚེས་ 17 དགོང་མོ་ས་སྲིབ་ཙམ་ལ་མདོ་སྤྱི་ང་ཕོད་ངག་
དབང་འཇིགས་མེད་ཀྱིས་ཆབ་ཡོད་ལས་བྱ་ཡོངས་རྫོགས་སྐོང་ཚོགས་གནང་སྟེ་་
ས་མཚམས་གང་ས་ནས་འགོག་སྲུང་མི་ཐུབ་པའི་ཛ་དྲག་ཅི་ཆེའི་གནས་ཚུལ་་་་་
རྣམས་ཁྱབ་བསྒྲགས་གནང་རྗེས་ད་ཆ་རང་རེའི་ཐབས་ཇུས་ཇི་ལྟར་འཛིན་ན་་་་
ལེགས་ཞེས་ལན་བཅུ་གྲངས་ཙམ་གསུངས་པའི་མདོ་དོན་སྙིང་པོ་བཅིངས་འགྲོལ་
དམག་དང་ཞི་བའི་འཕྲོས་སྣེ་མཐུད་རྒྱུའི་དགོངས་གཞི་ཤུགས་ཆེ་འདུག་ཀྱང་།
དམག་འཐབ་དྲག་པོའི་ལས་སྦྱོར་འགངས་ཆེར་བརྟེན་བརྒྱ་ཁ་གཅིག་གཅོད་ཀྱི་་
བཀའ་འབེབས་རང་བཞིན་མཛད་བདེ་བྱུང་མ་སོང་། འོན་ཀྱང་དེ་སྐབས་རང་
ཉིད་ཀྱང་ཚུད་པའི་མང་ཆེ་བས་ལྷ་ས་ཕྱོགས་སུ་བྲོས་རྒྱུའི་བསམ་འདུན་འབའ་་་
ཞིག་ལ་བརྟེན་ཚེས་ 18 ནམ་ལངས་ལག་རིས་གསལ་ལ་མ་གསལ་མཚམས་སུ་མ་
བྲོས་འགྲོ་སྐབས་མདོ་སྤྱི་ངོ་ལས་ཁག་གཅིག་ལྷ་ས་ཕྱོགས་སུ་ཞལ་གཏད་ནས་་་་་་
ཕེབས་པ་དང་། བུ་ཕྲུག་ཛ་ཛོར་མང་པོ་ཡོད་མཁན་ཁག་གཅིག་ལྷོ་པ་ཁ་སྟོད་་་
ཕྱོགས་སུ་ཁ་གཏད་ནས་བྲོས་ཤིང་། མདོ་སྤྱི་ངོ་ལས་གནམ་མཚོ་ལ་བརྒྱུད་་་་་
ཕེབས་སྐབས་ལས་བྱ་ཤོད་དྲུང་ཁོ་ནང་པའི་རྟ་དྲེལ་རྩ་གསོར་བསྐྱོད་པ་རི་བོ་ཆེ་
ནས་ཕྱིར་ལོག་ཡོང་བ་དང་ཐུག་པ་དེ་དག་ལ་འདྲི་ཞིབ་བྱས་པའི་ལན་དུ་ལ་གོང་
ལྔ་མདོར་བཅིངས་འགྲོལ་དམག་དཔུང་བགྲངས་ཀྱིས་མི་ལངས་པ་འབྱོར་ཟིན་་་
ལུགས་བཤད་པར་བརྟེན་ང་ཕོད་ཆིབས་ལས་བཤོལ་ཏེ་སླར་ཡང་དེར་ཡོད་ལས་
བྱ་རྣམས་ལ་བྲོས་ལམ་ཐོབ་རེ་བྲལ་བའི་གནས་ཚུལ་འདི་ལྟ་བུར་ཐུག་སྐབས་རང་
རེ་གཅིག་པུའི་ཆགས་འཇིག་གི་གནད་དོན་ཙམ་མིན་པར་རྫོང་གཞིས་ཁག་གི་སྣེ་
• 99.

སྡོད་མི་སྣ་ཚང་མའི་བདེ་རྩ་འགངས་ཆེར་བརྟེན་ང་ཚོས་བསམ་གཞིགས་ནན་་་་
ཏན་བྱེད་དགོས་གསུངས་ཀྱང་། དེར་ཡོད་ཚང་མས་མུ་མཐུད་བྲོས་རྒྱུ་ཁོ་ན་མ་
གཏོགས་ང་ཕོད་ཀྱི་དགོངས་གཞི་ལྟར་ཇི་དགེའི་བསམ་གྲོས་འདོན་མཁན་མ་་་་་
བྱུང་ཁར། དེ་འཕྲལ་རང་མགོ་གང་ཐོན་གྱིས་ཁ་འཐོར་ནས་བྲོས་ཤིང་། ང་་་་
རང་དང་ཤོད་དྲུང་རྨ་བྱ་ཚེ་དབང་འགྱུར་མེད་གཉིས་ཆབ་མདོར་ཕྱིར་ལོག་བྱ་་་
རྒྱུར་མོས་མཐུན་བྱུང་ཡང་གསང་འཕྲིན་གཏོང་མཁན་ཧྥུ་ཐེས་ངོས་གཉིས་གར་་
འགྲོའི་མཉམ་དུ་ཡོང་བས་གང་ཅིའི་སྟབས་བདེ་མ་གྱུར་གཤིས་ལྐོག་ཏུ་གཡོག་་་་
པོར་ཧྥུ་ཐེ་མགོ་སྐོར་གཏོང་བས་མངགས་ཏེ་ཁོ་པ་ནགས་གསེབ་བརྒྱུད་ཡར་ཙམ་
འགྲོར་བཅུག་རྗེས་ངེད་གཉིས་སེམས་ཐག་གཙང་བཅད་ཀྱིས་སླར་ཡང་ཆབ་མདོ་
ཕྱོགས་སུ་ལོག་ཡོང་བ་ཡིན། དེ་ནུབ་ལམ་བར་ཆབ་མདོ་འཕགས་ལྷའི་མགྲོན་་་
གཉེར་བཀྲ་རྣམ་གྱི་ཁྱིམ་ཚང་ངོམ་ས་གོང་ཚང་དུ་གནས་སྡོད་སྐབས་ནམ་ཕྱེད་་་
ཙམ་ལ་བཅིངས་འགྲོལ་དམག་གློ་བུར་དུ་འབྱོར་ནས་ངེད་གཉིས་འཛིན་བཟུང་་
དང་འབྲེལ་ཆབ་མདོ་ནི་དྲག་པོའི་བཅིངས་འགྲོལ་བཏང་བ་ཞིག་ཡིན་པས་ཁྱོད་
ཚོའི་གོ་ལག་དང་རྟ་དྲེལ་གང་ཡོད་རྩིས་འབུལ་ཞུ་དགོས་པ་དང་། གསེར་་་་་་
དངུལ་སོགས་དངོས་རིགས་གཞན་དག་གཞུང་ལེན་བྱེད་སྲོལ་མེད་པས་ཁྱོད་་་་་་
གཉིས་ནས་བཅོལ་ཉར་གང་རུང་བྱས་ཆོག་གསུངས་བྱུང་། དེ་ནི་རང་ཉིད་ཀྱིས་
བཅིངས་འགྲོལ་དམག་མི་མཐོང་བའི་ཐོག་མ་དེ་ཡིན། དེ་ནས་ཉིན་གཉིས་སོང་
མཚམས་ང་ཕོད་ཉེན་གཡོལ་གནང་ཡུལ་གྲུ་གུ་དགོན་པ་བཅིངས་འགྲོལ་དམག་་
མིས་མཐའ་སྐོར་ཟིན་ལུགས་གོ་ཐོས་བྱུང་བ་ལྟར་ཉིན་ཤས་སོང་མཚམས་ང་ཕོད་
ཆབ་མདོར་ཕྱིར་ཕེབས་གནང་སོང་བ་དེ་དང་ཆབས་ཅིག་གསང་འཕྲིན་གཏོང་་
མི་ཧྥུ་ཐེ་ཡང་མཉམ་ཁྲིད་གནང་འདུག
ཆབ་མདོར་བཅིངས་འགྲོལ་དམག་ཐོག་མར་འབྱོར་སྐབས་རང་ཉིད་ལ་་་་་
• 100.

གུང་ཁྲན་ཏང་གི་སྲིད་ཇུས་ཀྱི་གོ་རྟོགས་མེད་ཁར། དེ་སྔོན་བཙན་རྒྱལ་རིང་་་་་
ལུགས་པས་བཀྲམ་པའི་འཆལ་གཏམ་སྣ་ཚོགས་ཀྱི་རྐྱེན་པས་དོགས་འཆར་ཆེ་་་་་
གཤིས་མི་དམངས་བཅིངས་འགྲོལ་དམག་ལ་ཡིད་ཆེས་མེད་པར་ལྷ་ས་ཕྱོགས་ལ་
ཁ་གཏད་དེ་གནམ་མཚོ་ལ་བརྒྱུད་ཉིན་མཚན་གཉིས་ཙམ་གྱི་ལམ་བར་ནགས་་་་
.......
གསེབ་ཏུ་བྱོལ་སྡོད་མྱོང་བའི་མི་ཞིག་རིང་པོར་མ་ཐོགས་པར་མི་དམངས་
བཅིངས་འགྲོལ་དམག་ལ་མགོ་བཏགས་ཞུས་རྗེས་ཏང་གི་མི་རིགས་སྲིད་ཇུས་་་་་
དྲིལ་བསྒྲགས་དང་། སློབ་གསོ་ཡང་ཡང་ཐོབ་པའི་འོག་དུས་སྐབས་དེ་རང་ལ་་
མི་དམངས་བཅིངས་འགྲོལ་དམག་གི་མཁོ་བྱེད་བཟའ་རྩམ་འཐག་ལས་དང་།
རྒྱུས་མངའི་བབས་ཀྱིས་རྟ་ཁལ་མི་གསུམ་གོ་སྒྲིག་བྱ་རྒྱུ་སོགས་ཀྱི་ལས་དོན་བཀོད་
སྒྲིག་གནང་སྟེ་རྒྱབ་སྐྱོར་ཞབས་ཞུའི་ལས་ཀ་བྱེད་མཁན་ཞིག་ཏུ་གྱུར་ཅིང་། དེ་
ནས་ཉིན་བཅུ་ཙམ་སོང་མཚམས་ཆབ་མདོར་ཕེབས་མཁན་མི་དམངས་བཅིངས་
འགྲོལ་དམག་གི་འགོ་ཁྲིད་གཙོ་བོ་ཝང་ཆི་མའེ་དང་། མདོ་སྤྱི་ང་ཕོད་ངག་་་་་
དབང་འཇིགས་མེད་གཉིས་བཀའ་བསྡུར་གནང་སྐབས་ང་ཕོད་ཀྱི་དགོངས་་་་་་་
འཆར་ལྟར་ལྷ་སར་སྙན་འབུལ་མི་འགྲོ་ཕྲན་རྩེ་མགྲོན་རྒྱལ་མཚན་ཕུན་ཚོགས་་་་
དང། བཀའ་མགྲོན་བསམ་གླིང་པ་ཕུན་ཚོགས་རྡོ་རྗེ་གཉིས་ཆེད་དུ་མངགས་་་་
གཏོང་མཛད་པ་ལྟར་ཏཱ་ལའི་བླ་མ་དང་། བཀའ་ཤག ལྷ་རི་འགོར་བཞུགས་་་
པའི་མདོ་སྤྱི་རྙིང་པ་ས་དབང་ལྷ་ཀླུ་བཅས་སོ་སོར་སྙན་ཞུ་འབུལ་བར་ཆབ་མདོ་
ནས་ལྷ་ས་བར་མི་སེར་རྟ་འུལ་གཏོང་མཁན་ཡོད་རིགས་སར་སྐུལ་འདེད་དང་།
མེད་སར་རྟ་ཉོ་བ། རྟ་འར་ཆད་ཐེབས་པའི་གནས་ཚུལ་འོག་སྐབས་རེ་རྟ་སྒ་་་་
རྒྱབ་འཁུར་གྱིས་དོན་དུ་ཉིན་མཚན་བཅུ་དྲུག་ཐོག་ཆབ་མདོ་ནས་ལྷ་སར་འབྱོར་
བ་ཡོངང་། ཡར་ལམ་ལྷ་རི་འགོར་ས་དབང་ལྷ་ཀླུའི་སར་འབུལ་སྙན་དང་སྦྲགས་
ངོ་བཅར་ཞུས་ཤིང་། སྐབས་དེར་སེར་དམག་ཅེས་སེ་འབྲས་དགའ་གསུམ་གྱི་་་
•
101.

དྲག་ཆས་སྤྲས་པའི་གྲྭ་པ་ཁག་གཅིག་ལྷ་རི་འགོར་བསྡད་འདུག་པ་རེ་ཟུང་མིག་་
མཐོང་སྐབས་ཁྲོ་བོའི་རྣམ་པ་ལྟ་བུ་འདུག་པས་དེ་ཚོར་དོན་མེད་རྙོག་དྲ་ཡོང་་་་་
གཞིར་བསམ་འབྲེལ་གདུགས་མ་བྱས། དེ་བཞིན་རྒྱ་མདའ་རྫོང་ཁོངས་ཅི་་་་་
མདའ་མི་སེར་གྱིས་ལྷ་རི་འགོ་ནས་དར་འདྲོག་དམག་སྒར་འདི་ཕྱོགས་ཡོང་རྩིས་
མི་འདུག་གམ་ཞེས་ངེད་གཉིས་ལ་འདྲི་རྩད་བྱས་བྱུང་བར་ཤེས་རྟོགས་མ་བྱུང་་་
ཞེས་ལན་བཏབ(དར་འདྲོག་དམག་སྒར་ཞེས་པ་ནི་ནུབ་གོང་ལའི་ལ་རྩེའི་དར་་
ལྕོག་མཐོང་བར་བཅིངས་འགྲོལ་དམག་མི་སླབས་འདུག་སྙམ་པའི་དོགས་འདྲོག་
བྱུང་ཚུལ་ལ་ཟེར) དེ་སྐབས་ལྷ་ཀླུས་ལྷ་ལྡན་བཀའ་ཤག་ལ་གློག་འཕྲིན་གཏོང་་་་
གནང་མཛད་ཚོད་གང་ལགས་ཤེ་ན། ཕྲན་གཉིས་ཀོང་པོ་བ་ལའི་ཚུར་ངོས་རིན་
ཆེན་གླིང་དུ་འབྱོར་སྐབས་ལྷ་ས་ནས་བཀའ་ཤག་གིས་རྟ་ཤད་ཆེད་རྫོང་མདུན་་
ཡིག་ཆུང་བཏང་འབྱོར་བྱུང་དོན་དུ་ཕྲན་གཉིས་ལ་བཀྲ་ཤིས་བདེ་ལེགས་ཀྱི་་་་་་
འཚམས་འདྲི་དང་འབྲེལ་ཁྱེད་གཉིས་ནམ་ཉིན་ལྟོས་མེད་ཀྱིས་ལྷ་སར་འབྱོར་་་་་
ཐུབ་པ་དགོས་རྒྱུ་དང་། ལྷ་སར་འབྱོར་སྐབས་རང་ཁྱིམ་དུ་ཕྱོགས་ཆས་བརྗེ་བ་
སོགས་འགྲོ་བསྐྱོད་ཀ་ཀོར་མེད་པར་བཀའ་ཤག་ཏུ་འཕྲལ་བཅར་དགོས་ལུགས་་
འཁོད་འདུག ལྷ་སར་འབྱོར་འཕྲལ་བཀའ་ཤག་ཏུ་སྐྱོད་སྐབས་ས་དབང་ཕུད་་
པའི་བཀའ་ཤག་འཁོར་བཅས་དང་། བཞོན་རྟ་ཉར་སྒུག་བྱེད་མཁན་ཟླ་གྲས་་་
རྣམས་གསུང་རྭར་བསྡད་འདུག་ཅིང་། སྐབས་དེར་མང་ཚོགས་ཁྲོད་ནས་སྟོན་
པའི་རྣམ་འགྱུར་ལ་དགའ་སྐྱོ་གཉིས་ལྡན་འཆར་སྣང་གཅིག་མཚུངས་ཤིག་བྱུང་་
བ་ནི། ཁག་གཅིག་གིས་ཐག་རིང་ཆབ་མདོ་ནས་ནམ་ཉིན་ལྟོས་མེད་ཡོང་བའི་་
ངལ་དུབ་སོགས་གང་ཅིར་སེམས་གསོ་བྱེད་ཅིང་། ཁཁག་གཅིག་གིས་འདི་ཚོ་་་་་
བསྐྱལ་མགོ་རིལ་རེད་ཅེས་ཚིག་མཚོན་འདེབས་མཁན་ཡང་བྱུང་། བཀའ་ཤག་
ཏུ་བཅར་སྐབས་དེ་ཉིན་བཀའ་བློན་རམ་པ་དང་།